# Prosedyre ved påvist Covid-19 i kommunal helseinstitusjon

# Formål

Prosedyren skal sikre at ein raskast mogleg får kontroll ved påvist Covid-19 på kommunal helseinstitusjon. Dette for å redusere risiko mest mogleg for den einskilde bebuar for alvorleg sjukdom og død, redusere risiko mest mogleg for at tilsette vert sett i karantene, og redusere risiko for vidare smittespreiing.

# Bruksområde

Prosedyren gjeld for tilsette ved omsorgsinstitusjonane i kommunen.

# Ansvar

Kommuneoverlege: Alle tiltak som gjeld oppfølging etter [Smittevernlova](https://lovdata.no/dokument/NL/lov/1994-08-05-55?q=smittevernlov)

Eininigsleiar: Alle tiltak som gjeld arbeidsgjevar-ansvar

# Framgangsmåte

Kommuneoverlege vert direkte informert om positive prøvesvar frå mikrobiologisk laboratorium. Avdelinga kontaktast og alle bebuarar skal isolerast på sine rom. Dører må merkast med smitte. Ein må nytte smittevernutstyr som for dråpesmitte i kontakt med alle bebuarar på avdelinga inntil smittestatus på avdelinga er avklart.

Ein må så snart som råd få på plass *innsatsteam* som skal jobbe vidare med handtering av situasjonen. Den som først får meldinga om påvist prøve er ansvarleg for å kalle inn dei som er tilgjengelege.

**Innsatsteam består av:**

1)Einingsleiar og assisterande einingsleiar på den aktuelle avdelinga. Ved Førde omsorgssenter skal og einingsleiarar på dei andre avdelingane kallast inn så snart som råd er.

2)Tilsynslege eller anna lokal lege som har kjennskap til avdeling/lokalitet.

3)Einingsleiar kohort og lege ved kohort

4)Kommunalsjef Omsorg – informerer kommunedirektøren

5)Kommuneoverlege

**Prioriterte oppgåver**:

|  |  |  |  |
| --- | --- | --- | --- |
| **Nr.** | **Aktivitet** | **Kommentar** | **Ansvar** |
| 1 | Bebuarar skal isolerast på kvart sitt rom. Skaffe oversikt over helsesituasjonen til kvar bebuar; teikn til nyoppståtte symptom/sjukdom? Må sjåast i tett samanheng med punkt 2) på lista. | Kalle inn føregåande vakt-lag? | Einingsleiar |
| 2 | Starte prosess med å få tak i nytt personale til avdelinga. Inntil dette er på plass kan skiftet som allereie er i arbeid (allereie eksponert) fortsette, evt forlenge vakta. | Obs behov for fastvakter på pasientar | Einingsleiar |
| 3 | Medisinsk vurdering av pasientar med symptom. | Utføres ved sjukeheimslege | Kommuneoverlege |
| 4 | Skaffe til veie smittevernutstyr/testutstyr. Kjenne til og ha tilgang til lett tilgjengeleg kommunalt lager. Nytte kommunal koordinator for smittevernutstyr for vidare planlegging | Evt kontaktinfo | Einingsleiar |
| 5 a) | Testing av alle bebuarar på avdelinga. Avklare eventuelle nærkontaktar. Låg terskel for restesting seinare i forløp. | Utføres ved sjukeheimslege eller opplært personell | Kommuneoverlege |
| 5 b) | Kontakt med og informasjon til pårørande. Felles avklaring av innhald i samtalen på forhånd. |  | Einingsleiar |
| 5 c) | Pårørande som har vore inne på avdelinga siste 2 veker må vurderast inn som del av smitteoppsporing. | Retrospektiv sporing jf prosedyre for smittesporing | Kommuneoverlege |
| 6 a) | Testing av alle tilsette på gjeldande avdeling, utførast ved SYS IKL. | Avtalast med operatør SYS IKL | Kommuneoverlege |
| 6 b) | Kontakt/informasjon ut til tilsette i eininga, tilstøytande einingar og støttepersonell. Avklare kven som går inn under begrepet [«nærkontakt»](https://www.fhi.no/nettpub/coronavirus/helsepersonell/definisjoner-av-mistenkte-og-bekreftede-tilfeller-med-koronavirus-coronavir/?term=&h=1) og som må settast i karantene | Standard melding med info om utbrot og korleis dei skal forhalde seg. | Kommuneoverlege |
| 7 | Kontakte reinhald for å avtale nedvask av kontaktflater i fellesareal. Opprette eige reinhaldsteam til avdelinga. Kontakte vaskeri med tanke på behov for utvida kapasitet for tøy-smittefrakker. | Vask frakkene først en gang på maskin på avdeling før frakt til vaskeriet | Einingsleiar |
| 8 | Kontakt med kommunal kriseleiing/sjukehus/media. | Etablere info-sentral for publikum | Kommuneoverlege |
| 9 | Gjere kohortavdelinga operativ. | I tidleg fase vert personell nytta inn i råka avdeling | Einingsleiar kohort |
| 10 | Erstatte personell som må ut i karantene; interne omflyttingar, kontakt med andre kommunar, legevakt, Helse Førde. | Utstyr? Personell? | Kommunalsjef Omsorg |
| 11 | Kontinuerleg fokus på opplæring og rett bruk av smittevernutstyr og smittevernrutinar. Debriefing av personell |  | Einingsleiar i kvar eining |
| 12 | Planlegge vidare behandling/flytting av smitta bebuarar til eigen kohortavdeling |  | Einingsleiar |
| 13 | Alle påviste smitta personer (pasientar, tilsette og evt pårørande) skal registrerast i FHI sitt digitale system for varsling av utbrot [VESUV](https://vesuv.no/) |  | Kommuneoverlege |

Vidare arbeid blir koordinert via daglege møter i teamet. Arbeidet med dei ovennevnte punkt må skje parallelt og fortløpande.

# Referansar

* Helsedirektoratet sin [rettleiar](https://www.helsedirektoratet.no/veiledere/koronavirus/kommunehelsetjenesten-og-tannhelsetjenesten/sykehjem?malgruppe=undefined)
* [Rutine for prøvetaking ved mistanke om Covid 19](https://sunnfjord.sysikt.no/sites/rm/_layouts/15/WopiFrame.aspx?sourcedoc=%7bdd8c163d-7f92-41d8-a654-5c84add02752%7d&action=default&CT=1588680277201&OR=DocLibClassicUI)
* [Prosedyre for smittesporing](https://sunnfjord.sysikt.no/sites/rm/_layouts/15/WopiFrame.aspx?sourcedoc=%7B3C251060-8877-488D-98B7-9D8008B069F8%7D&file=Prosedyre%20for%20smittesporing%20Covid-19.docx&action=default&CT=1588681284729&OR=DocLibClassicUI)